**Z Á P I S N I C A**

Z 4. riadneho zasadnutia obecného zastupiteľstva, ktoré sa konalo dňa 07. júla 2016 v zasadačke obecného úradu v Dolných Strhároch o 16,30 hod.

**OBECNÉ ZASTUPITEĽSTVO OBCE DOLNÉ STRHÁRE sa na 4.riadnom zasadnutí riadilo nasledovným programom :**

1. Otvorenie zasadnutia

2. Určenie zapisovateľa a overovateľov zápisnice, voľba návrhovej komisie

 3. Kontrola plnenia uznesení

4. Prerokovanie Výročnej správy obce Dolné Strháre za rok 2015

5. Prerokovanie zmluvy na kúpu nehnuteľnosti súp. č. 104

6. Návrh na prijatie rozpočtového opatrenia č. 3/2016

7. Rôzne

8. Pripomienky a otázky poslancov a občanov obce

9. Rekapitulácia uznesení

10. Záver

**K bodu 1. Otvorenie**

Starostka obce Mgr. Gabriela Hudecová  viedla zasadnutie OZ. Na 4. riadnom zasadnutí OZ privítala poslancov OZ , kontrolórku obce a všetkých prítomných hostí. Skonštatovala, že rokovanie obecného zastupiteľstva je uznášania schopné pri počte 5 prítomných poslancov .

Oboznámila prítomných s programom rokovania OZ, ktorý bol v predstihu v zmysle zákona č. 369/1990 Zb. o obecnom zriadení doručený poslancom OZ, ako aj uverejnený na úradnej tabuli obce a tiež na webovej stránke obce . Starostka vyzvala prítomných poslancov na doplnenie programu , prípadné zmeny v programe.

Nakoľko nikto s prítomných poslancov nemal návrhy na doplnenie, dala hlasovať za predložený návrh programu. Za predložený návrh programu rokovania obecného zastupiteľstva poslanci hlasovali nasledovne a program zasadnutia schválili.

ZA : 5 - Ing. M. Hudec, D. Lukaj, Ing. M. Šamaj , J. Bazovský , P. Jardek

PROTI: 0

ZDRŽALI SA : 0

**K bodu 2 . Určenie zapisovateľa a overovateľov zápisnice, voľba návrhovej komisie**

Za zapisovateľa zápisnice bola určená Bc. Soňa Sláviková – pracovníčka Obecného úradu a za overovateľov zápisnice boli určení Dušan Lukaj a Pavel Jardek . Za predsedu návrhovej komisie bol navrhnutý Ing. Miroslav Šamaj a za člena Ján Bazovský . Nebol podaný iný návrh , a tak dala starostka hlasovať o takto  predloženom návrhu, ktorý poslanci schválili.

Poslanci hlasovali nasledovne :

ZA : 5 – Ing. M. Hudec, D. Lukaj, Ing. M. Šamaj, J. Bazovský , Pavel Jardek

PROTI: 0

ZDRŽALI SA : 0

**K bodu 3**. **Kontrola plnenia uznesení**

Starostka obce pristúpila ku kontrole plnenia uznesení zo zasadnutia OZ zo dňa 24. 05.2016.

Uznesením č. 119/2016 bol schválený zámer kúpiť nehnuteľnosť č. 104 od pani Hančinskej .

OZ zobralo na vedomie predloženú správu o plnení uznesení z ostatného zasadnutia zastupiteľstva.

**K bodu 4. Prerokovanie Výročnej správy obce Dolné Strháre za rok 2015**

Starostka predniesla Výročnú správu obce Dolné Strháre za rok 2015 . Výročná správa obce je zverejnená na úradnej tabuli aj na webovej stránke obce .

Poslanci sa oboznámili s Výročnou správou obce Dolné Strháre za rok 2015 a zobrali ju na vedomie .

**K bodu 5. Prerokovanie zmluvy na kúpu nehnuteľnosti súp. č. 104**

Uznesením č. 119/2016 dňa 24.5.2016 bol schválený zámer kúpiť nehnuteľnosť č. 104 od rodiny Hančinskej v sume 6 900,00eur .

Zastupujúca advokátka rodiny Hančinskej poslala vypracovanú zmluvu , ktorá bola odkonzultovaná s JUDr. Petrom Ďuricom .

Starostka predložila kúpnu zmluvu a dala možnosť vyjadriť sa prítomným poslancom .

Poslanci si predložený návrh zmluvy prečítali a s jej obsahom súhlasia.

Schvaľujú prevod nehnuteľnosti vlastníkov Dávid Hančinský , rod. Hančinský nar. 5.9.1983, bytom A. Hlinku 2330/2 Zvolen a Vladimír Hančinský , rod. Hančinský nar. 11.6.1986 , bytom A. Hlinku 2330/2 Zvolen , súpisné č. 104 s pozemkami na liste vlastníctva č.14 k. ú. Dolné Strháre , CKN parc.č. 203 výmera 195 m²- zastavané plochy a nádvoria , parc. č. 205/6 výmera 64 m² - zastavané plochy a nádvoria , parc.č. 208 výmera 184 m²- záhrady . Pre kupujúceho Obec Dolné Strháre , IČO 00319317, so sídlom Obecného úradu Dolné Strháre 126 , 991 03 Pôtor .

Poslanci hlasovali nasledovne :

ZA : 5 – Ing. M. Hudec, D. Lukaj, Ing. M. Šamaj, J. Bazovský , Pavel Jardek

PROTI: 0

ZDRŽALI SA : 0

**K bodu 6. Návrh na prijatie rozpočtového opatrenia č. 3/2016**

Starostka predložila návrh na rozpočtové opatrenie v súlade s ustanovením zákona č. 583/2004 o rozpočtových pravidlách s dôvodovou správou. Navrhuje urobiť úpravu rozpočtu z dôvodu schválenia odkúpenia nehnuteľností predložené v bode 5. Navrhla použiť finančné prostriedky z rezervy obce, ktorá bola k 31.12.2015 vo výške **21 121,41 eur** z toho použiť finančné prostriedky vo výške **6 900,00eur**.

Pričom výška Bežného rozpočtu sa nemení .

**Finančné operácie + 6 900,00 eur**

**Spolu : 12 900,00eur**

**Kapitálový rozpočet + 6 900,00eur**

**Spolu : 12 900,00eur**

Po oboznámení sa s predloženým návrhom obecné zastupiteľstvo schválilo Rozpočtové opatrenie č. 3/2016 v predkladanej podobe.

ZA : 5 – Ing. M. Hudec, D. Lukaj, Ing. M. Šamaj , Ján Bazovský, Pavel Jardek

PROTI: 0

ZDRŽALI SA : 0

**K bodu 7. Rôzne**

V bode rôzne :

Starostka predložila poslancom vypracovaný dokument PHSR obce na obdobie 2016-2020 s výhľadom do roku 2023. K obsahu sa mohli vyjadriť poslanci už počas spracovávania dokumentu .

Po oboznámení sa s predloženým dokumentom obecné zastupiteľstvo schválilo Program hospodárskeho rozvoja a sociálneho rozvoja obce Dolné Strháre na programové obdobie 2016 – 2020 s výhľadom do roku 2023.

ZA : 5 – Ing. M. Hudec, D. Lukaj, Ing. M. Šamaj , Ján Bazovský, Pavel Jardek

PROTI: 0

ZDRŽALI SA : 0

Starostka oboznámila prítomných s termínom ukončenia zmluvy s obcou Veľký Lom na základe Dodatku č.1 . Termín platnosti dodatku bol do 30.6.2016. Oboznámila prítomných so závermi s jednania na SAD Modrý Kameň, kde sa nenašlo žiadne iné vhodné riešenie na ubytovanie šoféra autobusu a takisto upozornila poslancov na povinnosť obce zabezpečiť obyvateľom možnosť prepraviť sa k lekárovi , čo je jeden z prípadov využívania predmetného ranného spoja. Podotkla tiež na potrebu sociálneho cítenia a preukázanie solidárnosti voči ostatným .

D. Lukaj : sa vyjadril , že s podpisom dodatku nesúhlasí a naďalej trvá na zrušení predmetnej zmluvy a na hľadaní inej možnej alternatívy.

Poslanci zvážili prednesené pripomienky a až na D. Lukaja sa zhodli , že schvaľujú podpísať dodatok s termínom do 31.12.2016.

ZA : 4 – Ing. M. Hudec, Ing. M. Šamaj , Ján Bazovský, Pavel Jardek

PROTI: 1 - D. Lukaj,

ZDRŽALI SA : 0

V bode rôzne starostka oboznámila prítomných s plánovanými podujatiami v obci :

Nohejbalový turnaj o pohár starostu obce – 16.júl

Požiadala poslancov obce , aby sa aktívne podieľali na príprave podujatí a tiež , aby sa ich aj zúčastnili a pomohli pri realizácii.

Poprosila tiež o zabezpečenie cien do tomboly.

Kultúrno – športový deň detí v obci – 30.júl

Starostka oboznámila všetkých s prípravou na toto podujatie ako aj s programom , na ktoré sa podarilo získať dotáciu z Banskobystrického samosprávneho kraja vo výške 1100, 00 eur .

* Kosenie školskej záhrady – predniesla požiadavku na pokosenie Školskej záhrady , v ktorej sa toto podujatie má konať . Nakoľko pracovníkov na aktivačnej činnosti je málo , predniesla možnosť dať tento priestor vyčistiť firme za vyčíslenú službu.

Poslanci sa dohodli , že to je najprijateľnejšia možnosť a navrhli zistiť ceny takýchto služieb a rozhodnutie v tejto veci ponechali na starostku obce.

* Nedostatok pracovníkov na aktivačnej činnosti – starostka upozornila na nedostatok pracovníkov na aktivačnej činnosti.
* Starostka oboznámila občanov s novým systémom triedeného odpadu. Dodala , že v najbližších dňoch budú doručené do domácností materiály týkajúce sa triedeného odpadu.

**K bodu 8. Pripomienky a otázky poslancov a občanov obce**

Poslanci odporučili starostke zistiť informácie ohľadne domu majiteľa zosnulého Oldricha Pribila , ktorý sa nachádza v tom istom dvore ako dom Hančinských . Prišli k záveru , že by bolo vhodné kúpiť aj tento dom a mohol by sa, v budúcnosti využiť celý dvor spolu so záhradou.

E. Pohanková : oznámila , že v hornom konci obce nefunguje dobre reproduktor verejného rozhlasu.

**K bodu 9. Rekapitulácia uznesení**

Predseda návrhovej komisie Ing. Miroslav Šamaj prečítal prijaté uznesenia . Členovia návrhovej komisie a overovatelia zápisnice prehlásili, že zápisnicu si pozorne prečítali a s jej znením súhlasia, čo potvrdili svojimi podpismi.

**K bodu 10. Záver**

Po vyčerpaní všetkých bodov programu starostka obce poďakovala poslancom a ostatným prítomným za aktívnu účasť na zasadnutí .

Zapísala: Bc. Soňa Sláviková

Overovatelia zápisnice potvrdzujú správnosť a kompletnosť zápisnice:

Dušan Lukaj

Pavel Jardek

 Mgr. Gabriela Hudecová

 starostka obce

V Dolných Strhároch 07.07.2016